Wigernæs regnes som opphavet til uttrykket «jentut’n», som er hemsedalsdialekt for «jentene». Ordet ble brukt av Wigernæs da hun omtalte lagvenninnene på stafettlaget i VM i 1966, og senere brukte hun det når hun omtalte landslagsjentene hun trente. «Jentut’n» var først klengenavnet på stafettlaget fra 1966, men senere har ordet blitt flittig brukt som «kjælenavn» på de norske stafettlagene for damer under internasjonale renn og mesterskap.